***Pokrajinska zveza društev upokojencev Gorenjske***

***Savska cesta 34, 4000 KRANJ***

Tel: 059921529 ● [http:// [http://www.pzdugorenjske.si](http://www.pzdugorenjske.si/)](http://www.duz-drustvo.si) ● E-mail: [pzdu.gorenjske@gmail.com](mailto:pzdu.gorenjske@gmail.com)



Bled, 09.05.2022

**ZAPISNIK**

2. srečanja predsednikov/predsednic DU Zgornje Gorenjske, ki je bilo dne 9.5.2022 ob 11.00 uri v prostorih DU Bled, na Bledu. Lista prisotnosti, je priloga zapisnika.

Prisotni iz PZDU G: Robert Plavčak, predsednik, Dragica Veskovič

Predsedniki vabljenih DU: Dragica Veskovič, Izidor Podgornik, Danica Mandeljc, Marjan Veber, Florjan Radon, Vasilij Koman, Justin Mrak, Helena Jakše.

Opravičili prisotnost: Vera Polajnar, Metka Okršlar, Branko Vodopivec, Zdravko Malnar in Stevo Ščavničar.

Niso opravičili odsotnosti: Maks Vrečko, Stane Gorenc, Janez Vidic, Metka Petrač, Franc Erman, Janez Erman, Peter Ravnihar, Peter Žvan.

Ostali prisotni: ………………, podpredsednica DU Bled

Dragica Breskvar, kot predsednica in gostiteljica tega srečanja, je prisotne prav lepo pozdravila. Vsem skupaj je zaželela dobrega počutja v njihovih prostorih in poskrbela za odlično pogostitev s kavo, piškoti ter sokom in vodo.

Srečanje je nadaljeval predsednik in se vsem skupaj najprej zahvalil za udeležbo, preveril prisotnost in opravičil vse opravičene. Ugotovljeno je bilo, da je bilo prisotnih 8 predsednikov DU od 17 vabljenih. Povedal je, da je osebno pričakoval večjo udeležbo.

Predsednik je v uvodu poudaril pomen tega srečanja, katerega je predvsem namen, da se med seboj ponovno srečamo, izmenjamo primere t.i. dobrih in slabih praks, ter podamo različne pobude in predloge za izboljšanje našega dela. Poudaril je, da ne želi, da bi se o zadevah problematiziralo, temveč želi korektno razpravo in morebitne rešitev.

Predsednike je sodelujoče pozval, da naj na kratko predstavijo delovanje društev danes, težave in predloge zaradi znanega upadanja članstva in predvsem svoj pogled na digitalizacijo in podeljevanje priznanj članom društva. Vsak je imel na razpolaga cca 5 minut.

V nadaljevanju je še predstavil trenutno delo in aktivnosti v PZDU in sodelujoče opozoril predvsem na slabši odziv na potek korespondenčne seje zbora članov PZDU Gorenjske prav iz Zgornje Gorenjske, saj jih od vseh 15, ki niso glasovali, 10 iz območja Zgornje Gorenjske. Kot razlog so predsedniki navedli, da so na to žal pozabili ali pa niso bili obveščeni s strani društva. Zato je predsednik opozoril, da naj morebitne spremembe naslovov DU redno sporočajo PZDU.

Sledila je predstavitev vseh udeležencev, ki so predstavili delo v društvih, stanje in problematiko upadanja članstva, načine dela in programe, njihovo finančno stanje, posebej pa so se dotaknili problematike pridobivanja novih članov in vzrokov upadanja zanimanja za delo v društvih upokojencev. Menili so, da je glede tega potrebno v DU poskrbeti za bolj raznolike programe za vsa starostna obdobja, redno nagovarjanje mlajših upokojencev, spletne strani društva in urejene pogoje za izvajanje programov in boljše obveščanje tudi preko lokalnih in občinskih medijev.

Glede digitalizacije so izpostavili, da je ta sicer nujna a zelo problematična za starejše generacije, zato si pomagajo kot vedo in znajo in da je potrebno opismeniti predvsem tiste, ki delujejo v vodstvu društev, zato da zadeve funkcionirajo.

Glede predlogov za podeljevanje priznanj v društvih, kakor tudi na nivoju PZDU in ZDUS se je večina strinjala, da je bolje manj priznanj kot več, kot tudi, da bi morali biti razpisi za priznanja objavljeni v začetku leta, saj imajo nekateri okrogle obletnice svojega delovanja, kjer bi radi posameznikom podelili svoja in priznanja PZDU ali ZDUS. Predsednik jim je odgovoril, da v kolikor bo to mogoče, bodo k temu pristopili in predlagal, da naj se poslužujejo podeljevanje več društvenih priznanj in podajanja predlogov na PZDU. Izpostavljeno je bil tudi predolgo obdobje med priznanji, zato je bil podan predlog da se ta skrajša za polovico.

V razpravi so se nato sodelujoči dotaknili tudi problematike izvajanja programa »SzS«, saj kljub temu, da že leta opozarjajo na določene probleme, se po mnenju večine, kjer izvajajo ta program, kljub vsem danim predlogom žal ne spremeni nič na bolje. Kot primer navajajo problematiko pridobivanja osebnih podatkov, problematični so neustrezni anketni listi in vse preveč administriranja, različni načini nagrajevanja prostovoljcev. Izražena je bila tudi potreba po menjavi koordinatorja na ZDUS. Bili pa so skupnega mnenja, da je program zelo dober za uporabnike, ki radi prejmejo obiske in se zelo razveselijo pogovora z obiskovalci.

V nadaljevanju so nekateri izpostavili tudi članarino in plačevanje v posmrtninski sklad in težave, ko nekdo premine takoj ob začetku leta, članarina pa še ni poravnana.

V zaključni razpravi so se sodelujoči strinjali, da so tovrstna srečanja koristna in je smiselno z njimi nadaljevati tudi v bodoče.

Predsednik je vsem sodelujočim zagotovil, da bo naredil vse kar je v njegovi moči in bo na koncu srečanja z vsemi predsedniki iz območja PZDU zadeve predstavil na organih ZDUS-a. Kakšen bo odziv, bo sporočil.

Na koncu se je predsednik vsem sodelujočim zahvalil za njihovo udeležbo, aktivno razpravo, kot tudi za dane pobude, vprašanja in predloge. Pri tem je vse opozoril še na prihajajoče dogodke in vsa društva povabil na udeležbo in sicer:

* Dne 23. in 24.maja na Dneve medgeneracijskega sožitja ZDUS
* Na dopis glede projekta E – oskrbe in pridobitev 500 uporabnikov iz območja Gorenjske
* Na prihajajoči razpis za priznanja PZDU Gorenjske
* Na srečanje PZDU Gorenjski upokojenci pojejo, ki bo 26. maja na Jesenicah
* Na srečanje Gorenjskih upokojencev na Pokljuki, 7. julija ob 10.00 uri, za kar bodo navodila in vsa potrebna obvestila društvom poslali pravočasno.

Srečanje je bilo zaključeno ob 12.45 uri.

Zapisal: Robert Plavčak

Predsednik PZDU:

Robert Plavčak, univ.dipl.prav.